kalixlouiis/myanmar-wikipedia-corpus huggingface dataset:
ဖလော်ရီဒါပြည်နယ်တွင် အမေရိကန် အယ်လီဂေတ္တာ မိကျောင်းအား မြန်မာ့ စပါးအုံးမြွေ တစ်ကောင်မှ အမဲလိုက်တိုက်ခိုက်နေခြင်း။
မြန်မာ့စပါးအုံးမြွေသည် အမေရိကန်တွင် အယ်လီဂေတ္တာ မိကျောင်း အပါအဝင် ဌာနေမျိုးစိတ်အများအပြားကို ခြိမ်းခြောက်နေသည့် ကျူးကျော်ပျံ့နှံ့နေသော မျိုးစိတ်ဖြစ်သည်။
right|thumb| ထင်းများအား နေရာရွေ့ပြောင်းသယ်ဆောင်ခြင်းမပြုရန် တောတွင်းစခန်းချ ခရီးထွက်သူများအား ကျယ်ကျယ်ပြန့်ပြန့် ပျံ့နှံ့နေသည့် မျိုးစိတ်များကို ရှောင်ရှားရန် နှိုးဆော်ထားသော ပိုစတာ။
ကျူးကျော်ဝင်ရောက်လာသော မျိုးစိတ်ဆိုသည်မှာ ဒေသရင်းမဟုတ်ဘဲ မိတ်ဆက်ရောက်ရှိလာပြီး ဦးရေပမာဏ အလွန်အကျွံဖြစ်လာကာ ၎င်းတို့နေထိုင်ရာ ပတ်ဝန်းကျင်အသစ်အား အပျက်သဘောဆောင်သည့် ပြောင်းလဲမှုကိုဖြစ်လာစေသော သက်ရှိမျိုးစိတ်တစ်မျိုးမျိုးကို ခေါ်ဆိုခြင်းဖြစ်သည်။
မျိုးစိတ်အများစုသည် အခြားမျိုးစိတ်များနှင့်ယှဉ်တွဲ၍ သဟဇာတဖြစ်အောင် အပြန်အလှန်အကျိုးပြုခြင်းဖြင့် နေထိုင်ရှင်သန်ကြသော်လည်း ကျူးကျော်မျိုးစိတ်များမှာမူ ၎င်းတို့ရောက်ရှိနေထိုင်ရာ ဒေသရင်းမဟုတ်သော နယ်မြေများနှင့် ဇီဝရပ်ဝန်းများကို ဆိုးရွားစွာထိခိုက်စေရုံသာမက ဂေဟစနစ်၊ သဘာဝပတ်ဝန်းကျင်နှင့် စီးပွားရေးလုပ်ငန်းများကိုပါ ထိခိုက်ပျက်စီးစေပါသည်။
လူသားတို့၏ နေထိုင်ရာအရပ်နှင့် ပတ်ဝန်းကျင်အပေါ် ပြုပြင်ပြောင်းလဲမှုများကြောင့် ၎င်းတို့၏ မွေးရပ်မြေအတွင်း၌ပင် အန္တရာယ်ဖြစ်လာသော မျိုးစိတ်များအတွက်လည်း ဤဝေါဟာရကို အသုံးပြုနိုင်သည်။
ဒေသရင်းနယ်မြေအတွင်း၌ပင် အခြားဒေသတူ မျိုးစိတ်အချင်းချင်းအပေါ် ကျူးကျော်များပြားလာသော မျိုးစိတ်များ၏ သာဓကတစ်ခုမှာ ကယ်လီဖိုးနီးယား မြောက်ပိုင်းကမ်းရိုးတန်းတစ်လျှောက်တွင် ခရမ်းရောင် သံပခြုပ်ကောင်များသည် ၎င်းတို့အား အမဲလိုက်စားသုံးသော သဘာဝသားရဲမုဆိုးများဖြစ်သည့် ကယ်လီဖိုးနီးယား ပင်လယ်ဖျံများအား လူသားများ၏ အလွန်အကျွံဖမ်းဆီးမှုကြောင့် အရေအတွက်တိုးပွားလာကာ ၎င်းသံပခြုပ်များ၏ အဓိကအစာဖြစ်သည့် ပင်လယ်ရေမှော်များမှာ အလွန်အကျွံစားသုံးခံရသောကြောင့် ပင်လယ် ရေမှော်ပင်တောများ ပြုန်းတီးလာခြင်းပင်ဖြစ်သည်။
၂၁ ရာစု၌ ကျူးကျော်ဝင်ရောက်လာသော မျိုးစိတ်များဆိုင်ရာ ကိစ္စရပ်သည် စီးပွားရေး၊ လူမှုရေးနှင့် သဘာဝပတ်ဝန်းကျင်ဆိုင်ရာ ခြိမ်းခြောက်မှုကြီးတစ်ခု ဖြစ်လာခဲ့သည်။
သက်ရှိများ၏ နှစ်ရှည်လများ တည်ရှိနေသော ဂေဟစနစ်များကို ကျူးကျော်ဝင်ရောက်ခြင်းသည် သဘာဝဖြစ်စဉ်တစ်ခုဖြစ်သော်လည်း၊ လူသားတို့၏ ပယောဂကြောင့် လွယ်ကူချောမွေ့စွာ ရောက်ရှိမှုများသည် ကျူးကျော်မှုနှုန်း၊ အတိုင်းအတာနှင့် ပထဝီဝင်အနေအထား ကွာဝေးစွာရောက်ရှိသွားမှုများ အလွန်မြင့်မားလာစေခဲ့ပါသည်။
နှစ်ထောင်ပေါင်းများစွာကတည်းက လူသားများသည် ၎င်းတို့၏ အစောဆုံးသော ရွှေ့ပြောင်းနေထိုင်မှုပြုလုပ်ချိန်ကတည်းကပင် မတော်တဆ (သို့) ရည်ရွယ်ချက်ရှိရှိ ဒေသရင်းမဟုတ်သော သက်ရှိမျိုးစိတ်များ ဖြန့်ဖြူးခြင်းအား ပြုလုပ်ခဲ့ကြပြီး၊ တဖန် စူးစမ်းရှာဖွေမှုခေတ်ကာလတွင် အပြည်ပြည်ဆိုင်ရာ ကုန်သွယ်မှုများမှတဆင့် ပိုမိုအရှိန်မြင့်မားလာခဲ့သည်။
ကျူးကျော်ဝင်ရောက်သည့် အပင်မျိုးစိတ်များ၏ ထင်ရှားသော သာဓကများမှာ kudzu စပျစ်နွယ်ပင်၊ Andean pampas မြက်ပင် ၊ အင်္ဂလိပ် ivy ၊ Japanese knotweed နှင့် yellow starthistle တို့ဖြစ်ကြပြီး တိရစ္ဆာန်များ၏ သာဓကများအနေဖြင့် နယူးဇီလန် ရွှံ့ခရု၊ ဝက်၊ ဥရောပ ယုန်၊ ရှဉ့်၊ ကြောင်၊ ငါးကြင်းနှင့် မြွေပါမြီးတိုတို့ ပါဝင်သည်။
ဝေါဟာရဆိုင်ရာ ဖွင့်ဆိုချက်များ တိုင်းတပါးမှ မျိုးစိတ် (သို့) မွေးမြူထားသော မျိုးစိတ်များသည် ဒေသတစ်ခုတွင် တည်ရှိသော်လည်း ၎င်းဒေသ၌ မွေးဖွားလာခြင်းမဟုတ်သော မျိုးစိတ်များဖြစ်ပြီး အကယ်၍ ထိုမျိုးစိတ်သည် ဒေသရင်း မျိုးစိတ်များနှင့် ဒေသတွင်း ဇီဝမျိုးစုံမျိုးကွဲများအပေါ် ခြိမ်းခြောက်မှုများဖြစ်ပေါ်လာပါက ၎င်းတို့ကို ကျူးကျော်မျိုးစိတ်များဟု ခေါ်ဆိုလေ့ရှိသည်။
"ကျူးကျော်ဝင်ရောက်ခြင်း" ဟူသော အသုံးအနှုန်းအပေါ် အဓိပ္ပာယ်ဖွင့်ဆိုထားမှုများမှာ လိုအပ်ချက်များရှိနေနိုင်ပြီး အလွန်အမင်း ပြင်းပြင်းထန်ထန် ကျူးကျော်ဝင်ရောက်သည့် မျိုးစိတ်များမှာ အပင်များ၊ တိရစ္ဆာန်များ၊ မှိုများနှင့် အဏုဇီဝများအားလုံးဖြစ်နိုင်သည်။
အချို့သော မျိုးစိတ်များသည် လယ်ယာများနှင့် ရှုခင်းများကဲ့သို့သော လူသားတို့၏ နေထိုင်ရာဒေသများသို့ ကျူးကျော်ဝင်ရောက်လာမှုများလည်းရှိသည်။
အချို့က ဒေသရင်း သို့မဟုတ် "ဇာတိ" မျိုးစိတ်များအဖြစ် ကိုလိုနီပြုထားသည့် သဘာဝနယ်မြေများတွင်တည်ရှိသော မျိုးစိတ်များကိုပါ ထည့်သွင်းရန် ဝေါဟာရ၏ အဓိပ္ပါယ်ဖွင့်ဆိုချက်ကို အကျယ်ချဲ့ထားကြ၏။
"ဇာတိ"၏ အဓိပ္ပါယ်ဖွင့်ဆိုချက်မှာလည်း တစ်ခါတစ်ရံတွင် အငြင်းပွားဖွယ်ဖြစ်နေပြန်သည်။
ဥပမာအားဖြင့် မြင်းများ၏ မူလအစ ဘိုးဘေးမျိုးစိတ်များသည် မြောက်အမေရိကတွင် ပေါ်ပေါက်လာခဲ့ပြီး ဒေသအလိုက် မျိုးသုဉ်းခဲ့မှုမဖြစ်ပေါ်မီ ယူရေးရှားဒေသများသို့ အသီးသီးဖြန့်ကျက်ရောက်ရှိသွားခဲ့ကြသည်။
၎င်းနောက် ၁၄၉၃ ခုနှစ်တွင် မြောက်အမေရိကသို့ လူသားတို့၏ ရွှေ့ပြောင်းနေထိုင်မှု အကူအညီဖြင့် ရောက်ရှိလာခဲ့ပြီး ၎င်းတို့၏ဆင့်ကဲဖြစ်စဉ် မူလမျိုးရိုး ဘိုးဘေးများ၏ တိုက်ကြီးတွင် ရှင်သန်နေထိုင်နေမှုသည် ဇာတိမြေ (သို့) ထူးခြားဆန်းပြားခြင်း ရှိ၊ မရှိ ဆိုသည့်အချက်မှာ အငြင်းပွားဖွယ်ရာဖြစ်လာလေသည်။
မြန်မာနိုင်ငံသို့ ကျူးကျော်ဝင်ရောက်လာသော မျိုးစိတ်များ မြန်မာနိုင်ငံအနေဖြင့် ကျူးကျော်ဝင်ရောက်လာသော မျိုးစိတ်များနှင့် ပတ်သက်၍ အနည်းငယ်မျှကိုသာသိရှိနိုင်သေးသော်လည်း အချို့ ကျူးကျော် မျိုးစိတ်များမှာ ကုန်းလမ်း၊ ရေလမ်းနှင့် လေကြောင်းတို့မှတဆင့် ရောက်ရှိလာခဲ့ခြင်းသာဖြစ်သည်ကိုလေ့လာတွေ့ရှိရကြောင်း သိရသည်။
ကျူးကျော် မျိုးစိတ်များ၏ နယ်စပ်ဖြတ်ကျော်ရောက်ရှိလာမှုများအား အိမ်နီးချင်းနိုင်ငံများဖြစ်သည့် အိန္ဒိယ၊ ဘင်္ဂလားဒေ့ရှ်၊ တရုတ်၊ လာအိုနှင့် ထိုင်းနိုင်ငံတို့နှင့် ထိစပ်နေသော နယ်နိမိတ်တလျောက်တွင် အများဆုံးဖြစ်ပွားကြောင်းသိရှိရသည်။
ကျူးကျော် မျိုးစိတ်များသည် ကမ္ဘာလှည့်ခရီးသွားများ လာရောက်လည်ပတ်ခြင်း၊ ကုန်ပစ္စည်းများ သယ်ယူပို့ဆောင်ခြင်းတို့မှတဆင့် ရောက်ရှိလာနိုင်သည့်အပြင် တိရိစ္ဆာန်များ၊ အပင် အစိတ်အပိုင်းများ၊ သစ်စေ့များနှင့် စွန့်ပစ်ပစ္စည်းများမှနေ၍လည်း ရည်ရွယ်ချက်မရှိဘဲ မတော်တဆဝင်ရောက်လာနိုင်လေသည်။
မြန်မာနိုင်ငံ၌ အဓိက ကျူးကျော်ဝင်ရောက်နေသော မျိုးစိတ်များနှင့်ပတ်သက်၍ ပတ်ဝန်းကျင်ထိန်းသိမ်းရေးနှင့် သစ်တောရေးရာဝန်ကြီးဌာနမှ ထုတ်ပြန်ကြေညာထားသော မျိုးစိတ်များ စာရင်းမှာ အောက်ပါအတိုင်းဖြစ်သည် - +မြန်မာနိုင်ငံတွင် အဓိကကျူးကျော်ဝင်ရောက်နေသော မျိုးစိတ်များ စာရင်းစဉ်မျိုးစိတ်အမည်အသုံးများသော အမည်အမျိုးအစားရောက်ရှိလာပုံပေါက်ရောက်/ ကျက်စားသော နေရာဆိုးကျိုးများ၁။
Acacia auriculiformisအော်ရေးရှားသစ်ပင်သစ်အတွက် တင်သွင်းလမ်းဘေး ဝဲ/ယာ စိုက်ခင်းပန်းဝတ်မှုံမှ ပန်းနာရင်ကြပ်နှင့် ယားယံမှုဖြစ်စေခြင်း၂။
Leucaena leucocephalaဘောစကိုင်းသစ်ပင်ထင်းအတွက် တင်သွင်းစိုက်ခင်း၊ ဥယျာဉ်ခြံ၊ မြေကွက်လပ်များဒေသရင်း အပင်မျိုးစိတ်များနေရာသို့ အစားထိုးဝင်ရောက်ခြင်း၃။
Prosopis julifloraMesquiteခြုံပင်/ သစ်ပင်အရိပ်ရပင်၊ တိရစ္ဆာန် အစားအစာ၊ အပူပိုင်းဒေသ စိမ်းလန်းစိုပြည်ရေးခြောက်သွေ့မြေ၊ စားကျက်မြေဒေသရင်း မျိုးစိတ် အပင်များနေရာတွင် မြန်ဆန်စွာ အစားထိုးဝင်ရောက်ခြင်း၊ အဆိပ်ရှိ ဆူးများကြောင့် လူနှင့် တိရစ္ဆာန်များကို ထိခိုက်စေခြင်း ၄။
Chromolaena odorataပိစပ်ခြုံပင်အလှစိုက်ရန် တင်သွင်းလယ်မြေ၊ လမ်းဘေး ဝဲ/ယာနှင့် စားကျက်မြေအရေပြား ယားယံခြင်း၊ ပန်းနာရင်ကြပ်ခြင်း၊ တိရစ္ဆာန်များ အဆိပ်သင့်ခြင်း၊ ဒေသရင်း မျိုးစိတ်များနေရာသို့ အစားထိုးလာခြင်း၅။
Hyptis suaveolensBush Teaခြုံပင်စိုက်ခင်း၊ လမ်းဘေး ဝဲ/ယာ၊ စားကျက်မြေ၊ ခြောက်သွေ့မြေပန်းနာရင်ကြပ်၊ စိုက်ပျိုးမြေများကို ပျက်စီးစေခြင်း၆။
Lantana camaraစိန်နားပန်ခြုံပင်အလှစိုက်ရန် တင်သွင်းစိုက်ခင်း၊ စားကျက်မြေ၊ မြို့ပြဒေသကျွဲ/ နွားများကို အဆိပ်သင့်စေခြင်း၊ ဒေသရင်း မျိုးစိတ်များနေရာသို့ အစားထိုးလာခြင်း၇။
Echinochloacr us-galliBarnhart grassမြက်ပင်မတော်တဆ ရောက်ရှိမှုစပါးခင်းစပါး အထွက်နှုန်း လျော့ကျစေခြင်း၊ တိရစ္ဆာန်များကို အဆိပ်သင့်စေခြင်း၈။
Imperata cylindricaသက်ကယ် (သို့) သက်ငယ်မြက်ပင်ကမ္ဘာအနှံ့ ပျံ့နှံ့မှုစိုက်ခင်း၊ စားကျက်မြေ၊ ခြောက်သွေ့မြေသစ်တောများတွင် ဓမ္မတာ မျိုးဆက်ခြင်းကို တားဆီးပြီး တောမီးပြင်းထန်စွာ လောင်စေခြင်း၉။
Pennisetum spp.Mission grassမြက်ပင်စားကျက်အတွက် စိုက်ပျိုးရန် တင်သွင်းသစ်တောနှင့် စိုက်ခင်းများစိုက်ခင်းအပင်များ၏ ကြီးထွားမှုကို တားဆီးခြင်းနှင့် ယှဉ်ပြိုင်နေရာလုခြင်း၁၀။
Mikania micranthaMile-a-minute weed, Chinese creeper, American ropeနွယ်ပင်အလှစိုက်ရန် တင်သွင်းသစ်တောနှင့် စိုက်ခင်းများအပင်များကို ရစ်ပတ်ခြင်းဖြင့် သေစေခြင်း၊ ရေနှင့် အာဟာရ လုယူခြင်း၁၁။
Mimosa diplotrichaထိကရုန်းခြုံပင်အလှစိုက်ရန် တင်သွင်းသစ်တောနှင့် စိုက်ခင်းများဆူးပေါများ၊ လျင်မြန်စွာ ပျံ့နှံ့ခြင်း၊ အခြားအပင်များကို သေစေနိုင်၊ ပေါင်းရှင်းရန် ခက်ခဲ၁၂။
Eichhornia crassipesဗေဒါရေနေ ပေါင်းပင်အလှစိုက်ရန် တင်သွင်းရေကန်၊ ရေအိုင်နှင့် ချောင်းများရေစီးဆင်းမှု နှေးကွေးစေခြင်း၊ ရေခမ်းခြောက်စေခြင်း၁၃။
Achatina fulicaအာဖရိက ခရုကြီးခရုအလှမွေးရန် တင်သွင်းဥယျာဉ်များ၊ ပျိုးခင်းများ၊ စိုက်ပျိုးမြေများသီးနှံများအပေါ် ဆိုးကျိုးသက်ရောက်စေသော ကပ်ပါးကောင်များ သယ်ဆောင်ခြင်း၁၄။
Pomacea canaliculataရွှေပန်းသီး ခရုခရုမတော်တဆ ရောက်ရှိလာခြင်းစပါးခင်းဆန်စပါးထုတ်လုပ်မှုကို အဓိကအန္တရာယ်ဖြစ်စေခြင်း၁၅။
Clarias gariepinusအာဖရိက ငါးခူငါးအစားအစာအတွက် တင်သွင်းရေသန့်စင်မှုကို လျော့နည်းစေခြင်း၊ အခြားရေနေသတ္တဝါများကို သတ်ဖြတ် စားသုံးခြင်း၁၆။
Cyprinus carpioCarpငါးအစားအစာအတွက် တင်သွင်းဆည်များ၊ ကန်များ၊ ဒီရေတောများရေကြည်လင်သန့်ရှင်းမှုကို လျော့ကျစေခြင်း၊ ရေနေအပင်များကို ဖျက်ဆီးခြင်း၊ ဒေသရင်း ငါးမျိုးစိတ်များ နေရာသို့ အစားထိုးဝင်ရောက်လာခြင်း၁၇။
Ctenopharyng odon idellaGrass carpငါးအစားအစာအတွက် တင်သွင်းဆည်များ၊ ကန်များရေနေအပင်များ ပျက်စီးစေခြင်း၊ အာရှ သံပြားကောင်ကဲ့သို့ ကပ်ပါးကောင်များကို သယ်ဆောင်ခြင်း၁၈။
Oreochrs spp.တီလားပီးယားငါးအစားအစာအတွက် တင်သွင်းဆည်များ၊ ကန်များဒေသရင်း ငါးမျိုးစိတ်များ၏ တန်ဖိုးကို ကျဆင်းစေခြင်း၊ ရေနေ ဇီဝရပ်ဝန်းကို ပြောင်းလဲစေခြင်း၁၉။
Teredo spp.ရေငန်နေ တီကောင်ခရုရွှေ့ပြောင်း ဝင်ရောက်လာခြင်းပင်လယ်၊ ဒီရေတောသစ်သား/ ပျဉ်ပြားများကို ဆွေးမြေ့စေခြင်း၊ တံတားများကို ပျက်စီးစေခြင်း ကိုးကား ဖြည့်စွက်ဖော်ပြချက် ဤဆောင်းပါးတွင် CC-BY-3.0 အောက်တွင်ရှိသော ကိုးကားမှုများမှ စာသားများကို ဘာသာပြန်ဆို၍ ထည့်သွင်းဖော်ပြထားပါသည်။
ကျမ်းကိုးစာရင်း ကဏ္ဍ:ထိန်းသိမ်းစောင့်ရှောက်ရေး။
၁၉၇၀ အာရှအားကစားပြိုင်ပွဲ () သည် ထိုင်းနိုင်ငံ၊ ဘန်ကောက်မြို့ ၌ ၁၉၇၀ပြည့်နှစ် ဒီဇင်ဘာ ၉ရက်နေ့မှ ဒီဇင်ဘာ ၂၀ရက်နေ့အထိ ကျင်းပခဲ့သော ၆ကြိမ်မြောက် အာရှ အားကစားပြိုင်ပွဲ ဖြစ်သည်။
ထိုင်းနိုင်ငံသည် ၁၉၆၆ပွဲတော် ကို အိမ်ရှင်အဖြစ် ကျင်းပခဲ့ပြီး ၁၉၇၀ပြည့်နှစ်တွင် ဒုတိယအကြိမ် လက်ခံကျင်းပခြင်းဖြစ်သည်။
ထိုင်းနိုင်ငံဘုရင် ဘူမိဘော အဒူလျာဒက် မှ အားကစားပွဲတော်ကို ဖွင့်လှစ်ပေးခဲ့သည်။
နိုင်ငံ (၁၈)နိုင်ငံမှ အားကစားသမား (၂,၄၀၀)ဦးတို့သည် အားကစားနည်း (၁၃)မျိုးတွင် ပါဝင်ယှဉ်ပြိုင်ခဲ့ကြသည်။
ဂျပန်နိုင်ငံ၊ ကိုရီးယားသမ္မတနိုင်ငံ၊ ထိုင်းနိုင်ငံ တို့က နိုင်ငံအလိုက် ပထမ၊ ဒုတိယနှင့် တတိယ ရရှိခဲ့သည်။
၁၉၇၀ပြည့်နှစ်အတွက် မူလအိမ်ရှင်မှာ ကိုရီးယားသမ္မတနိုင်ငံဖြစ်သည်။
သို့သော် ကိုရီးယား ဒီမိုကရက်တစ် ပြည်သူ့သမ္မတနိုင်ငံ မှ ခြိမ်းခြောက်မှုများနှင့် အမျိုးသားလုံခြုံရေးကိစ္စရပ်များကြောင့် ပြိုင်ပွဲကျင်းပခွင့်ကို ဆုံးရှုံးခဲ့သည်။
ထို့နောက် ထိုင်းနိုင်ငံမှ လက်ခံကျင်းပခဲ့သည်။
လက်ခံကျင်းပခြင်း အိမ်ရှင်ရွေးချယ်ခြင်း မူလက ကိုရီးယားသမ္မတနိုင်ငံ၊ ဆိုးလ်မြို့မှ လက်ခံကျင်းပရန် အစီအစဉ်ရှိခဲ့သည်။
သို့သော် တိုင်းပြည်၏ လုံခြုံရေးနှင့် ဘဏ္ဍာရေး ပြဿနာများကြောင့် ကျင်းပနိုင်ခြင်း မရှိတော့ပေ။
ထို့ကြောင့် ၁၉၆၆ပွဲတော် ကို အိမ်ရှင်အဖြစ် ကျင်းပခဲ့သည့် ထိုင်းနိုင်ငံကပင် လက်ခံကျင်းပခဲ့သည်။
ထို့ကြောင့် ဘန်ကောက်မြို့သည် အာရှအားကစားပြိုင်ပွဲ သမိုင်းကြောင်းတွင် (၂)ကြိမ်ဆက်တိုက် အိမ်ရှင်ဖြစ်ခွင့်ရသည့် ပထမဆုံးနှင့် တစ်ခုတည်းသော မြို့ဖြစ်လာခဲ့သည်။
အားကစားကွင်းများ အမျိုးသားအားကစားပြိုင်ဝင်း စူပါချာလာဆိုင် အားကစားကွင်း (ဖွင့်ပွဲ၊ ပိတ်ပွဲ၊ ပြေးခုန်ပစ်၊ ဘောလုံး) Chantanayingyong အားကစားရုံ (ဘော်လီဘော) Dhephatsadin အားကစားကွင်း (ဟော်ကီ) Nimibutr မိုးလုံလေလုံအားကစားရုံ (ဘတ်စကက်ဘော) Wisutarom ရေကူးကန် (ဒိုင်ဗင်၊ ရေကူး) ဟွာမက် အားကစားပြိုင်ဝင်း ဟွာမက် မိုးလုံလေလုံအားကစားရုံ (ကြက်တောင်ရိုက်၊ လက်ဝှေ့) သေနတ်ပစ်ကွင်း (သေနတ်ပစ်) စက်ဘီးစီးအားကစားရုံ (စက်ဘီးစီး) ချူလာလောင်ကွန်းတက္ကသိုလ် အားကစားပြိုင်ဝင်း ချူလာ ဘောလုံးအားကစားကွင်း (ဘောလုံး) ချူလာ ရေကူးကန် (ဝါတာပိုလို) ဓမ္မသတ်တက္ကသိုလ် အားကစားရုံ (ဘော်လီဘော) အခြား (ဘန်ကောက်) ယဉ်ကျေးမှုခန်းမ (အလေးမ) Amporn Garden ခန်းမ (နပန်း) ပတ္တရား ပတ္တရား ကမ်းခြေ (ရွက်လှေ) ပွဲများနှင့်အားကစား ပါဝင်သည့်နိုင်ငံများ IOC နိုင်ငံ အားကစားသမားဦး​ရေBIRCEYဆီလွန်HKGINDINAIRIISRJPNKHM20px ခမာသမ္မတနိုင်ငံMASNEPPAKPHPROC တရုတ်သမ္မတနိုင်ငံSGPKORVNM20px ​တောင်ဗီယက်နမ်THA ဧည့်သည်​တော်များသာ ​စေလွှတ်ခဲ့သည့် နိုင်ငံများ ပါဝင်​သော အားကစားနည်းများ ​ရေပိုင်းဆိုင်ရာအားကစားနည်းများ 20pxဒိုင်ဗင် 20px|alt=|link=​ရေကူး 20px|alt=|link=ဝါတာပိုလို 20px|alt=|link=​ပြေးခုန်ပစ် 20px|alt=|link=ကြက်​တောင်ရိုက် 20px|alt=|link=ဘတ်စကက်​ဘော 20px|alt=|link=လက်​ဝှေ့ 20px စက်ဘီးစီး 20px|alt=|link=​ဟော်ကီ 20px|alt=|link=​ဘောလုံး 20px|alt=|link=ရွက်​လှေ 20px|alt=|link=​သေနတ်ပစ် ​20px|alt=|link=ဘော်လီ​ဘော 20px|alt=|link= အ​လေးမ 20px|alt=|link=နပန်း ဆုတံဆိပ်ဇယား Key အိမ်ရှင် ၁၇၄၄၇၂၃၁၄၄၂၁၈၁၃၂၃၅၄၃*၉၁၇၁၃၃၉၄၉၇၇၂၃၅၆၉၁၀၂၅၆၆၆၅၁၇၇၅၁၇၁၃၈၃၂၇၁၂၉၂၅၁၃၂၀၁၀ဆီလွန်၂၂၀၄၁၁၁၉၁၂၂၂၁၂ တရုတ်သမ္မတနိုင်ငံ၁၅၁၂၁၈၁၃၁၂၇၁၀၁၄၀၆၉၁၅၁၅20px ခမာသမ္မတနိုင်ငံ၀၂၃၅၁၆20px ​တောင်ဗီယက်နမ်၀၀၂၂စုစုပေါင်း (16 NOCs) ၁၃၇ ၁၃၃ ၁၅၃ ၄၂၃ ကိုးကား ကဏ္ဍ:အာရှအားကစားပွဲ ကဏ္ဍ:ထိုင်းနိုင်ငံတွင် ကျင်းပသော နိုင်ငံတကာ အားကစားပြိုင်ပွဲများ။
၁၉၆၆ အာရှအားကစားပြိုင်ပွဲ () သည် ထိုင်းနိုင်ငံ၊ ဘန်ကောက်မြို့ ၌ ၁၉၆၆ခုနှစ် ဒီဇင်ဘာ ၉ရက်နေ့မှ ဒီဇင်ဘာ ၂၀ရက်နေ့အထိ ကျင်းပခဲ့သော ပဉ္စမအကြိမ်မြောက် အာရှ အားကစားပြိုင်ပွဲ ဖြစ်သည်။
ထိုင်းနိုင်ငံသည် အာရှအားကစားပြိုင်ပွဲကို ပထမဆုံးအကြိမ် လက်ခံကျင်းပခြင်းဖြစ်သည်။
နိုင်ငံ (၁၈)နိုင်ငံမှ အားကစားသမား (၁,၉၄၅)ဦးတို့သည် အားကစားနည်း (၁၆)မျိုးတွင် ပါဝင်ယှဉ်ပြိုင်ခဲ့ကြသည်။
လက်ခံကျင်းပခြင်း အားကစားကွင်းများ အမျိုးသားအားကစားပြိုင်ဝင်း စူပါချာလာဆိုင် အားကစားကွင်း (ဖွင့်ပွဲ၊ ပိတ်ပွဲ၊ ပြေးခုန်ပစ်၊ ဘောလုံး) Chantanayingyong အားကစားရုံ (ဘော်လီဘော) Dhephatsadin အားကစားကွင်း (ဟော်ကီ) Nimibutr မိုးလုံလေလုံအားကစားရုံ (ဘတ်စကက်ဘော) တင်းနစ် အားကစားကွင်း (တင်းနစ်) Wisutarom ရေကူးကန် (ဒိုင်ဗင်၊ ရေကူး) ဟွာမက် အားကစားပြိုင်ဝင်း ဟွာမက် မိုးလုံလေလုံအားကစားရုံ (ကြက်တောင်ရိုက်၊ လက်ဝှေ့) သေနတ်ပစ်ကွင်း (သေနတ်ပစ်) စက်ဘီးစီး အားကစားရုံ (စက်ဘီးစီး) ချူလာလောင်ကွန်းတက္ကသိုလ် အားကစားပြိုင်ဝင်း ချူလာဘောလုံးအားကစားကွင်း (ဘောလုံး) ချူလာ ကျောင်းသားသမဂ္ဂ ခန်းမ (စားပွဲတင်တင်းနစ်) ချူလာ ရေကူးကန် (ဝါတာပိုလို) ဓမ္မသတ်တက္ကသိုလ် အားကစားရုံ (ဘော်လီဘော) အခြား (ဘန်ကောက်) ယဉ်ကျေးမှုခန်းမ (အလေးမ) Amporn Garden ခန်းမ (နပန်း) ပွဲများနှင့်အားကစား ပါဝင်​သော အားကစားနည်းများ ​ရေပိုင်းဆိုင်ရာအားကစားနည်းများ 20pxဒိုင်ဗင် 20px|alt=|link=​ရေကူး 20px|alt=|link=ဝါတာပိုလို 20px|alt=|link=​ပြေးခုန်ပစ် 20px|alt=|link=ကြက်​တောင်ရိုက် 20px|alt=|link=ဘတ်စကက်​ဘော 20px|alt=|link=လက်​ဝှေ့ 20px စက်ဘီးစီး 20px|alt=|link=​ဟော်ကီ 20px|alt=|link=​ဘောလုံး 20px|alt=|link=​သေနတ်ပစ် 20px|alt=|link=စားပွဲတင်တင်းနစ် 20px|alt=|link=တင်းနစ် ​20px|alt=|link=ဘော်လီ​ဘော 20px|alt=|link= အ​လေးမ 20px|alt=|link=နပန်း ပါဝင်သည့်နိုင်ငံများ IOC နိုင်ငံ အားကစားသမားဦး​ရေAFG၃၄BIR၇၀CEYဆီလွန်၄၃HKG၂၁IND၂၅၉INA၂၅၇IRI၂၅၄ISR၉၀JPN၂၉၆၁၅၀NEP၆၁PAK၄၂PHP၁၇၃ROC တရုတ်သမ္မတနိုင်ငံ၃၀၆SGP၁၀၃KOR၂၆၈VNM20px ​တောင်ဗီယက်နမ်၁၄၁THA ၃၀၇ ဆုတံဆိပ်ဇယား Key အိမ်ရှင် ၁၇၈၅၃၃၃၁၆၄၂၁၂၁၈၂၁၅၁၃*၁၂၁၄၁၁၃၇၄၇၅၆၁၈၅၇၃၁၁၂၁၆၆၈၁၇၃၁၇၅၅၁၂၂၂၈ တရုတ်သမ္မတနိုင်ငံ၅၄၁၀၁၉၉၃၅၃၁၁၁၀၂၁၅၂၅၄၂၁၁၂၄၂၈၁၂၁၀၄၅၁၃၀၅၇၁၂၁၄20px ​တောင်ဗီယက်နမ်၀၁၁၂၁၅ဆီလွန်၀၀၆၆၁၆၀၀၁၁စုစုပေါင်း (16 NOCs) ၁၄၀ ၁၄၀ ၁၇၀ ၄၅၀ ကိုးကား ကဏ္ဍ:အာရှအားကစားပွဲ ကဏ္ဍ:ထိုင်းနိုင်ငံတွင် ကျင်းပသော နိုင်ငံတကာ အားကစားပြိုင်ပွဲများ။
ယူကျုဘာ (YouTuber) ဆိုသည်မှာ ဗီဒီယိုမျှဝေခြင်း ပလပ်ဖောင်းတစ်ခုဖြစ်သော ယူကျု(ဘ်)တွင် ဗီဒီယိုများထုတ်လုပ်တင်ဆက်ပေးသော လူပုဂ္ဂိုလ် တစ်ဦးတစ်ယောက်ကို ခေါ်ဆိုသည်။
အထူးသဖြင့် ၎င်း၏ အဓိက ယူကျု(ဘ်)ချန်နယ်တစ်ခု သို့မဟုတ် အများအပြား၊ ပလပ်ဖောင်း၏ စိတ်ကြိုက်စာမျက်နှာခွဲများဖြင့် တင်ဆက်ခြင်းဖြစ်သည်။
ဝေါဟာရကို ၂၀၀၆ ခုနှစ်၌ အင်္ဂလိပ်ဘာသာစကားတွင် စတင်အသုံးပြုခဲ့သည်။
လွှမ်းမိုးမှုများ thumb| PewDiePie သည် ပလက်ဖောင်းပေါ်တွင် ၄ ခုမြောက် စာရင်းသွင်းမှုအများဆုံးချန်နယ် ဖြစ်ပြီး လက်ရှိတွင် စာရင်းသွင်းမှုအများဆုံး လွတ်လပ်သော ယူကျုဘာ ဖြစ်သည်။
ဩဇာကြီးမားသော ယူကျုဘာများကို မိုက်ခရိုအနုပညာရှင်များအဖြစ် မကြာခဏ ဖော်ပြကြသည်။
ယူကျု(ဘ်)သည် အောက်ခြေမှအပေါ် လူမှုမီဒီယာ ဗီဒီယိုပလပ်ဖောင်းတစ်ခုအဖြစ် ကျယ်ပြန့်စွာ သန္ဓေတည်ထားသောကြောင့် မိုက်ခရိုအနုပညာရှင်များသည် ထင်ရှားကျော်ကြားသူများ၏ သဘောသဘာဝဖြစ်သော စီးပွားဖြစ်ပုံစံဖြင့် မတင်ဆက်ပဲ ကိုယ်ပိုင်စီမံမှုနှင့် လွတ်လပ်မှုပုံစံဖြင့် တင်ဆက်သည်။
၎င်းပုံစံသည် ယူကျု(ဘ်)ကို ကြားခံအဖြစ် အသုံးပြု၍ အနုပညာရှင်နှင့် ကြည့်ရှုသူကြား တိုက်ရိုက်ချိတ်ဆက်မှုကို ပံ့ပိုးပေးထားသည့်အပြင် ယူကျုဘာများကို ပိုမိုရင်းနှီးပြီး စစ်မှန်ကြောင်း ရှုမြင်လာစေသည်။
၂၀၁၄ ခုနှစ်တွင် တောင်ပိုင်း ကယ်လီဖိုးနီးယား တက္ကသိုလ်မှ အမေရိကန်ပြည်ထောင်စုရှိ အသက် ၁၃ နှစ်မှ ၁၈ နှစ်အရွယ်များအကြား ယူကျု(ဘ်)မှ နာမည်ကြီး ၁၀ ယောက် သို့မဟုတ် သမာရိုးကျနာမည်ကြီး ၁၀ ယောက်ကို စစ်တမ်းကောက်ယူခဲ့ရာ ယူကျု(ဘ်)မှ နာမည်ကြီးများသည် ပထမအဆင့်ငါးနေရာအတွင်း ရပ်တည်ခဲ့ပြီး အမေရိကန် ယူကျု(ဘ်) ဟာသအနုပညာရှင် နှစ်ယောက်တွဲအဖွဲ့ဖြစ်သော Smosh က ဩဇာအရှိဆုံးအဖြစ် အဆင့် ၁ ရပ်တည်ခဲ့သည်။
Dredge, Stuart (February 3, 2016). "Why are YouTube stars so popular?". The Guardian. Archived from the original on February 3, 2016. Retrieved May 3, 2018. ၎င်းစစ်တမ်းကို ၂၀၁၅ ခုနှစ်တွင် တစ်ဖန်လုပ်ခဲ့ပြီး ယူကျုဘာ ခြောက်ဦးက ပထမအဆင့်ခြောက်နေရာအတွင်း ရပ်တည်ခဲ့ပြီး KSI သည် ဩဇာအရှိဆုံးအဖြစ် အဆင့်သတ်မှတ်ခံခဲ့ရသည်။
Zoella နှင့် PewDiePie ကဲ့သို့သော ထင်ရှားသော ယူကျုဘာအများအပြားနှင့် ၎င်းတို့၏ ဩဇာလွှမ်းမိုးမှုသည် သိပ္ပံနည်းကျလေ့လာမှုများအတွက် အဓိကအကြောင်းအရာများ ဖြစ်ကြသည်။
၂၀၁၀ ခုနှစ်နှောင်းပိုင်း လေ့လာမှုများအရ ယူကျုဘာသည် ကလေးများ၏ ဆန္ဒအရှိဆုံး အသက်မွေးဝမ်းကျောင်းဖြစ်ကြောင်း တွေ့ရှိခဲ့သည်။
ယူကျုဘာများ၏ လွှမ်းမိုးမှုသည်လည်း ပလက်ဖောင်းထက် ကျယ်ပြန့်လာသည်။
ယူကျုဘာအများအပြားသည် ပရဟိတအတွက် ငွေရှာရန် သို့မဟုတ် လူမှုရေးကိစ္စများကို ဟောပြောရန် ၎င်းတို့၏ ဩဇာကို အသုံးပြုခဲ့ကြသည်။
ထင်ရှားသော ဥပမာများတွင် MrBeast နှင့် Mark Rober တို့သည် ၎င်းတို့၏ Team Trees လှုပ်ရှားမှုဖြင့် ဒေါ်လာ သန်း ၂၀ ကျော် ရရှိအောင် ကူညီပေးခဲ့မှုနှင့် ကိုဗစ် ၁၉ ကူးစက်ရောဂါအား တုံ့ပြန်မှုအတွက် ဘရာဇီးသမ္မတ ဂျိုင်ယာ ဘိုဆိုနာရိုကို လူသိရှင်ကြားဝေဖန်ခဲ့သော Felipe Neto တို့ ပါဝင်သည်။
၂၀၂၀ ခုနှစ်တွင် "တိုင်းမ် မဂ္ဂဇင်း"သည် ယူကျုဘာများဖြစ်သူ Felipe Neto နှင့် JoJo Siwa တို့ကို ကမ္ဘာ့ဩဇာအရှိဆုံး လူ ၁၀၀ စာရင်းတွင် ထည့်သွင်းခဲ့သည်။
စီးပွားဖြစ် အောင်မြင်မှုများ ယူကျုဘာများသည် Google AdSense မှ ဝင်ငွေရရှိနိုင်ပါသည်။
ထို့အပြင် Patreon ကဲ့သို့သော ပလပ်ဖောင်းများကို အသုံးပြု၍ တွဲဖက်ချိတ်ဆက်မှုများ၊ ရောင်းဝယ်ဖောက်ကားခြင်းနှင့် ပြင်ပအဖွဲ့ဝင်များမှတစ်ဆင့် ၎င်းတို့၏ဝင်ငွေကို ဖြည့်စွက်နိုင်ပါသည်။
လူကြိုက်များသော ချန်နယ်များသည် အခကြေးငွေပေးသော ကော်ပိုရိတ်စပွန်ဆာများကို ဗီဒီယိုများတွင် ပါဝင်ရန် ချိတ်ဆက်ထားသည်။
၂၀၁၈ ခုနှစ်တွင် ဝေါလ်မတ်၊ Nordstrom နှင့် အခြားလုပ်ငန်းများသည် ဩဇာလွှမ်းမိုးသူ ယူကျု(ဘ်)ကြယ်ပွင့်များနှင့် ချိတ်ဆက်လက်တွဲကြသည်။
ယူကျု(ဘ်)၏အစောပိုင်းကာလများတွင် ဗီဒီယိုများကို တင်ဆက်ပြီး ပလပ်ဖောင်းပေါ်တွင် ငွေရှာရန်နည်းလမ်း မရှိပါ။
ဝဘ်ဆိုက်၏ အကြောင်းအရာအများစုမှာ အိမ်လုပ်ဗီဒီယိုများဖြစ်ပြီး ဝဘ်ဆိုက်ပေါ်တွင် ငွေရှာရန် အစီအစဉ်မရှိသော ဝါသနာရှင်များက ထုတ်လုပ်တင်ဆက်သည်။
ဝဘ်ဆိုက်ပေါ်ရှိ ပထမဆုံး ပစ်မှတ်ထားသော ကြော်ငြာသည် သုံးစွဲသူများအား ကြော်ငြာကိုနှိပ်ခြင်းဖြင့် သီးသန့်အကြောင်းအရာကို ကြည့်ရှုခွင့်ပေးခြင်း၊ ၎င်းတို့၏ ကိုယ်ပိုင်ထုတ်လုပ်ဖြန့်ဖြူးသော ဗီဒီယိုများကို ကြည့်ရှုခွင့်ပေးသည့် ဗီဒီယိုကြော်ငြာပုံစံဖြင့် ဖြစ်သည်။
ပထမဆုံးသောကြော်ငြာသည် Fox ရှိုး၏ "Prison Break" ဖြစ်ပြီး ပဲရစ် ဟီလတန်ချန်နယ်၏ ဗီဒီယိုများအထက်တွင် ပေါ်နေခြင်းပုံစံ ဖြစ်သည်။
ယူကျု(ဘ်)သည် ၂၀၀၇ ခုနှစ် ဩဂုတ်လတွင် ဗီဒီယိုပြနေစဉ်အတွင်း ကြော်ငြာများကို စတင်မိတ်ဆက်ခဲ့ပြီး ၂၀၀၈ ခုနှစ်တွင် ကြိုတင်ကြော်ငြာများ မိတ်ဆက်ခဲ့သည်။
ယူကျု(ဘ်)သည် ၂၀၀၇ ခုနှစ် ဒီဇင်ဘာလတွင် အချို့သော မက်ထရစ်များနှင့် ကိုက်ညီသော ချန်နယ်များ (ယခင်နှစ်တွင် စာရင်းသွင်းသူ ၁၀၀၀ နှင့် အများသူငှာ ကြည့်ရှုမှု နာရီပေါင်း ၄၀၀၀)ကို ၎င်းတို့၏ ဗီဒီယိုများတွင် ကြော်ငြာပြသပြီး ငွေရှာနိုင်စေမည့် ပါတနာပရိုဂရမ်ကို စတင်ခဲ့သည်။
ပါတနာပရိုဂရမ်သည် ယူကျု(ဘ်)တစ်ကိုယ်ရေ တစ်ကာယသမားများအတွက် ပလက်ဖောင်းမှ အသက်မွေးဝမ်းကြောင်းပြုရန် ပထမဆုံးအကြိမ် ခွင့်ပြုခဲ့သည်။
၂၀၁၀ ခုနှစ်များအတွင်း ပလက်ဖောင်းပေါ်ရှိ အောင်မြင်မှုများကြောင့် ယူကျုဘာများ၏ ကြွယ်ဝမှုနှင့် ကျော်ကြားမှုများက သိသိသာသာ မြင့်တက်လာခဲ့သည်။
၂၀၁၀ ခုနှစ် ဒီဇင်ဘာလတွင် "Business Insider" သည် ယမန်နှစ်က ယူကျု(ဘ်)တွင် ဝင်ငွေအများဆုံးရရှိသူမှာ ဝက်ဘ်စီးရီး "Annoying Orange" ၏ ဖန်တီးသူ Dane Boedigheimer ဖြစ်ပြီး ဝင်ငွေ ဒေါ်လာ ၂၅၇,၀၀၀ ရှိကြောင်း ခန့်မှန်းခဲ့သည်။
ငါးနှစ်အကြာတွင် "Forbes မဂ္ဂဇင်း" သည်ထိပ်တန်း ဝင်ငွေအမြင့်မားဆုံး ခန့်မှန်းစာရင်းအရ ယူကျုဘာ PewDiePie မှာ ဒေါ်လာ ၁၂ သန်းရရှိခဲ့ပြီး ယခင်ဘဏ္ဍာရေးနှစ်အတွင်းမှာ ဝင်ငွေရရှိခဲ့သည့် Cameron Diaz၊ Gwyneth Paltrow ကဲ့သို့သော အချို့သော ထိပ်တန်းလူကြိုက်များသော သရုပ်ဆောင်တွေထက် ပိုရရှိခဲ့သည်။
"Forbes" ၏ ခန့်မှန်းချက်အရ ထိုနှစ်တွင် ဒဿမမြောက် ဝင်ငွေအများဆုံးရရှိသူမှာ Rosanna Pansino ဖြစ်ပြီး ဒေါ်လာ ၂.၅ သန်းဖြစ်သည်။
ယူကျု(ဘ်) အသိုက်အဝန်းအတွင်း ကြွယ်ဝချမ်းသာမှုများက လျင်မြန်စွာထိုးဖောက်လာခြင်းကြောင့် အချို့သောသူများက ပလက်ဖောင်း၏ ဗဟိုချက်ဖြစ်သော တီထွင်ဖန်တီးမှုနှင့် ၎င်းတို့၏ ပရိသတ်များနှင့် ချိတ်ဆက်မှုများထက် ဝင်ငွေများအပေါ် ပိုမိုအာရုံစိုက်လာသည့်အတွက် ယူကျုဘာများကို ဝေဖန်ခဲ့ကြသည်။
၂၀၂၁ ခုနှစ် ဩဂုတ်လတွင် Kevin Paffrath သည် ၂၀၂၁ ခုနှစ် ပထမ ၃ လအတွင်း ဒေါ်လာ ၅ သန်း ရရှိခဲ့ကြောင်း အစီရင်ခံစာများ ထွက်ရှိလာပြီး ၎င်း၏ ယူကျု(ဘ်) ခွဲခြမ်းစိတ်ဖြာချက်များက လွန်ခဲ့သည့် ၁၂ လအတွင်း ကြော်ငြာဝင်ငွေ "သန်းပေါင်းများစွာ" ရရှိခဲ့ကြောင်း ပြသခဲ့သည်။
ကိုးကား ကဏ္ဍ:အင်တာနက် ယဉ်ကျေးမှု။
တာဇံ () သည် ၁၉၉၉ ခုနှစ်က ထုတ်လုပ်သော အမေရိကန် အန်နီမေရှင်းဇာတ်လမ်းဖြစ်သည်။
သရုပ်ဆောင်များ တိုနီ ဂိုးလ်ဝင်း အဖြစ် တာဇန် Minnie Driver အဖြစ် ဂျိန်း ပေါ်တာ (Jane Porter) Glenn Close အဖြစ် ကာလာ လန့်စ် ဟင်နရစ်ဆန် အဖြစ် Kerchak Brian Blessed အဖြစ် ဝီလျံ စီစီလ် ကလေတန် (William Cecil Clayton) Nigel Hawthorne အဖြစ် Professor Archimedes Q. Porter ရိုစီ အိုဒေါနယ် အဖြစ် တာ့ခ် (Terk) ဝိန်း နိုက် အဖြစ် တန်တား (Tantor) Erik von Detten နှင့် ဂျေဆင် မာ့စ်ဒန် အဖြစ် ဖလင့်နှင့် မဂို (Flynt and Mungo) လီလီ ကောလင်း အဖြစ် မျောက်ဝံကလေး (Baby Ape) ကိုးကား ပြင်ပလင့်ခ် ကဏ္ဍ:၁၉၉၉ ရုပ်ရှင်ဇာတ်ကားများ ကဏ္ဍ:အမေရိကန် ရုပ်ရှင်ဇာတ်ကားများ ကဏ္ဍ:အင်္ဂလိပ်ဘာသာစကား ရုပ်ရှင်ဇာတ်ကားများ ကဏ္ဍ:အမေရိကန် ကာတွန်းရုပ်ရှင်ဇာတ်ကားများ။
ခြင်္သေ့ဘုရင် () သည် ၁၉၉၄ ခုနှစ်က ထုတ်လုပ်သော အမေရိကန် အန်နီမေရှင်းဇာတ်လမ်းဖြစ်သည်။
သရုပ်ဆောင်သည် ဆင်ဘာ (Simba) အဖြစ် မက်သယူး ဘရိုဒရစ် Scar အဖြစ် ဂျင်ရမီ အိုင်းရွန်း မူဖာစာ (Mufasa) အဖြစ် ဂျိမ်စ်း အယ်လ် ဂျုန်းစ် နာလာ (Nala) အဖြစ် မိုံင်ရာ ကယ်လီ တိမွန် (Timon) အဖြစ် နေသန် လိန်း အာနီ ဆာဘယ်လာ အဖြစ် Pumbaa ရောဘတ် ဂီလွင် အဖြစ် ရာဖီကီ (Rafiki) ရိုယန် အက်ကင်ဆန် အဖြစ် ဇဇူ (Zazu) မက်ခ်ျ စင်ကလဲ အဖြစ် ဆာရာဘီ (Sarabi) ဟိုပိုပီ ဂိုးလ်ဘာ့ဂ် အဖြစ် ရှန်ဇီ (Shenzi) Cheech Marin အဖြစ် ဘန်ဇိုင်း (Banzai) Jim Cummings အဖြစ် အက်ဒ် (Ed) ကိုးကား ပြင်ပလင့်ခ် ကဏ္ဍ:၁၉၉၄ ရုပ်ရှင်ဇာတ်ကားများ ကဏ္ဍ:အမေရိကန် ရုပ်ရှင်ဇာတ်ကားများ ကဏ္ဍ:အင်္ဂလိပ်ဘာသာစကား ရုပ်ရှင်ဇာတ်ကားများ ကဏ္ဍ:အမေရိကန် ကာတွန်းရုပ်ရှင်ဇာတ်ကားများ။
မင်းသမီးနှင့်ဖား () သည် ၂၀၀၉ ခုနှစ်က ထုတ်လုပ်သော အမေရိကန် အန်နီမေရှင်းဇာတ်လမ်းဖြစ်သည်။
ကိုးကား ပြင်ပလင့်ခ် ကဏ္ဍ:၂၀၀၉ ရုပ်ရှင်ဇာတ်ကားများ ကဏ္ဍ:အမေရိကန် ရုပ်ရှင်ဇာတ်ကားများ ကဏ္ဍ:အင်္ဂလိပ်ဘာသာစကား ရုပ်ရှင်ဇာတ်ကားများ ကဏ္ဍ:အမေရိကန် ကာတွန်းရုပ်ရှင်ဇာတ်ကားများ။
၁၉၆၂ အာရှအားကစားပြိုင်ပွဲ () သည် အင်ဒိုနီးရှားနိုင်ငံ၊ ဂျာကာတာမြို့ ၌ ၁၉၆၂ခုနှစ် ဩဂုတ်လ ၂၄ရက်နေ့မှ စက်တင်ဘာလ ၄ရက်နေ့အထိ ကျင်းပခဲ့သော စတုတ္ထအကြိမ်မြောက် အာရှ အားကစားပြိုင်ပွဲ ဖြစ်သည်။
အင်ဒိုနီးရှားနိုင်ငံသည် အာရှအားကစားပြိုင်ပွဲကို ပထမဆုံးအကြိမ် လက်ခံကျင်းပခြင်းဖြစ်သည်။
အင်ဒိုနီးရှားနိုင်ငံ၏ သမ္မတ ဆူကာနို မှ အားကစားပွဲတော်ကို ဖွင့်လှစ်ပေးခဲ့သည်။
နိုင်ငံ (၁၇)နိုင်ငံမှ အားကစားသမား (၁,၄၆၀)ဦးတို့သည် အားကစားနည်း (၁၃)မျိုးတွင် ပါဝင်ယှဉ်ပြိုင်ခဲ့ကြသည်။
ဖွင့်ပွဲ၊ ပိတ်ပွဲကို ဂျီလိုရာ ဘန်ကာနို အားကစားကွင်းတွင် ကျင်းပခဲ့သည်။
ဂျပန်နိုင်ငံ၊ အင်ဒိုနီးရှားနိုင်ငံ၊ အိန္ဒိယနိုင်ငံ တို့က နိုင်ငံအလိုက် ပထမ၊ ဒုတိယနှင့် တတိယ ရရှိခဲ့သည်။
လက်ခံကျင်းပခြင်း အိမ်ရှင်ရွေးချယ်ခြင်း ၁၉၅၈ခုနှစ် မေလ ၂၃ရက်နေ့တွင် ဂျပန်နိုင်ငံ၌ ကျင်းပသော အစည်းအဝေး၌ ၁၉၆၂ခုနှစ်ပွဲတော်ကို ကျင်းပမည့်နိုင်ငံအား မဲပေးရွေးချယ်ခဲ့ကြသည်။
အင်ဒိုနီးရှားနိုင်ငံ ဂျာကာတာမြို့နှင့် ပါကစ္စတန်နိုင်ငံ ကရာချိမြို့တို့က ဝင်ရောက်ယှဉ်ပြိုင်ခဲ့ပြီး မဲအရေအတွက် မတိမ်းမယိမ်းဖြင့် ဂျာကာတာက အနိုင်ရခဲ့သည်။
{| class="wikitable" |- ! colspan="7" | ၁၉၆၂ အာရှအားကစားပြိုင်ပွဲ အိမ်ရှင်ရွေးချယ်ခြင်းရလဒ် |- ! မြို့ ! အမျိုးသားအိုလံပစ်ကော်မတီ | bgcolor="silver" |မဲရလဒ် |- ||ဂျာကာတာမြို့|| ||၂၂ |- ||ကရာချိမြို့||||၂၀|} ပြဿနာများ အင်ဒိုနီးရှားနိုင်ငံသည် ထိုစဉ်က လွတ်လပ်ရေးရသည်မှာ (၁၇)နှစ်သာ ရှိသေးပြီး နိုင်ငံတကာအားကစားပြိုင်ပွဲတစ်ခုကို ပထမဆုံးအကြိမ် လက်ခံကျင်းပခြင်းဖြစ်သည်။
တရုတ်ပြည်သူ့သမ္မတနိုင်ငံ (ပီအာစီ) နှင့် အရှေ့အလယ်ပိုင်းရှိ မွတ်စလင်နိုင်ငံများ၏ တင်ပြချက်အရ အစ္စရေးနိုင်ငံနှင့် တရုတ်သမ္မတနိုင်ငံ (အာအိုစီ - ထိုင်ဝမ်) တို့ကို ပြိုင်ပွဲမှ ဖယ်ထုတ်ခဲ့သည်။
အိမ်ရှင် အင်ဒိုနီးရှားနိုင်ငံမှ လူဝင်မှုကြီးကြပ်ရေးအာဏာပိုင်များသည် အစ္စရေးနှင့် အာအိုစီတို့မှ အဖွဲ့ဝင်များကို ပြည်ဝင်ခွင့်ဗီဇာ ထုတ်မပေးခဲ့ပေ။
ထိုအချက်များသည် အာရှအားကစားအဖွဲ့ချုပ်၏ စည်းမျဉ်းများကို ချိုးဖောက်ခြင်းဖြစ်ကာ အင်ဒိုနီးရှားနိုင်ငံမှ မူလက ကတိပေးထားသည့် အဖွဲ့ဝင်နိုင်ငံအားလုံး (အင်ဒိုနီးရှားနှင့် သံတမန်ဆက်ဆံရေးမရှိသည့် အစ္စရေး၊ အာအိုစီ၊ ကိုရီးယားသမ္မတနိုင်ငံ တို့အပါအဝင်) ကိုဖိတ်ကြားရန် အချက်အားလည်း ချိုးဖောက်ခြင်းဖြစ်သည်။
ထို့ကြောင့် အပြည်ပြည်ဆိုင်ရာ အိုလံပစ်ကော်မတီမှ အင်ဒိုနီးရှားနိုင်ငံအား အပြစ်ပေးသည့်အနေဖြင့် ၁၉၆၄ နွေရာသီ အိုလံပစ်ပြိုင်ပွဲ တွင် ဝင်ရောက်ယှဉ်ပြိုင်ခွင့် ပိတ်ခဲ့သည်။
ထိုဒဏ်ပေးမှုကို တုံ့ပြန်မှုအနေဖြင့် အင်ဒိုနီးရှားနိုင်ငံက ဦးစီးကာ GANEFO''' အားကစားပြိုင်ပွဲကို ၁၉၆၃ခုနှစ်တွင် ကျင်းပခဲ့သည်။
အားကစားကွင်းများ အားကစားနည်းအားလုံးနီးပါးကို အသစ်တည်ဆောက်ထားသော ဂျီလိုရာ ဘန်ကာနို အားကစားကွင်း အပါအဝင် ဂျီလိုရာ ဘန်ကာနို အားကစားပြိုင်ဝင်းရှိ အားကစားကွင်း/ရုံများတွင် ကျင်းပခဲ့သည်။
ထိုအားကစားပြိုင်ဝင်းကို ၁၉၅၉ခုနှစ် မေလ ၁၁ ရက်နေ့မှစ၍ စီစဉ်ခဲ့ကြပြီး ပြိုင်ပွဲကျင်းပရန် တစ်လအလိုတွင် ပင်မအားကစားကွင်းကို တည်ဆောက်ပြီးစီးခဲ့သည်။
ပွဲများနှင့်အားကစား ပါဝင်​သော အားကစားနည်းများ အလေးမအားကစားနည်းကို ထည့်သွင်းကျင်းပရန် စီစဉ်ခဲ့သော်လည်း အစ္စရေးနှင့် တရုတ်သမ္မတနိုင်ငံတို့အား ယှဉ်ပြိုင်ခွင့် ပိတ်ခဲ့သောကြောင့် ကမ္ဘာ့အလေးမအဖွဲ့ချုပ်မှ ပြိုင်ပွဲကို အသိအမှတ်မပြုခဲ့ပေ။
ထို့ကြောင့် ထည့်သွင်းမကျင်းပခဲ့တော့ပေ။
ကြက်​တောင်အားကစားနည်းကို ပထမဆုံးအကြိမ် ထည့်သွင်းကျင်းပခဲ့သည်။